Преглед чланова Oдлуке о јавним признањима Града Ниша, који се мењају:

Члан **32б**

Награда ,,Свети Цар Константин и Царица Јелена" додељује се у следећим категоријама:

- најбољем почетнику у пословању;

- највећем извознику;

- највећем послодавцу;

- најуспешнијем привредном друштву у категорији малих, средњих и великих

предузећа;

- за активности на пољу друштвено одговорног пословања;

- за највећи допринос локалном економском развоју.

Добитнику награде из члана 32а став 2. ове одлуке може се доделити само једна од награда из става 1. овог члана.

Члан **32в**

Предлоге за доделу награде ,,Свети Цар Константин и Царица Јелена“, у категоријама предвиђеним чланом 32б став 1. Одлуке, даје Канцеларија за локални економски развој и пројекте, а на основу званично објављених података релевантних институција и прибављених мишљења референтних струковних удружења.

Члан **32г**

О додели награде ,,Свети Цар Константин и Царица Јелена“, одлучује Комисија коју чине Градоначелник, Председник Скупштине Града Ниша, члан Градског већа ресорно задужен за област привреде, директор Привредне коморе Србије-Регионалне привредне коморе Нишавског, Пиротског и Топличког управног округа, председник Друштва економиста Ниш, председник Привредно-економског савета Града Ниша и начелник Канцеларије за локални економски развој и пројекте.

Административно-техничке и стручне послове у вези са доделом награде ,,Свети Цар Константин и Царица Јелена“ обавља Канцеларије за локални економски развој и пројекте.